钦定古今图书集成/明伦汇编/氏族典/第455卷 > 宋儒
## 钦定古今图书集成/明伦汇编/氏族典/第455卷 > 宋儒

按《万姓统谱》：“儒字文卿，望江人。初为弟子员，治尚书。
及长，仕为锦衣卫千户。锦衣在国朝为禁侍，可立取
富贵。儒独弗敓于利，弗挠于势，惟阴骘是求。凡死狱
必求其生，不得其生乃已。狱囚故无藉，卧辄僵死，儒
奏以牧象草藉之。囚系者缺食，儒奏以无主盗赃食
之，咸为例。”山东盗败露，既服其辜，儒奏原其父母妻
子，暮夜有馈金，辄却之。于时锦衣言官之廉与惠者，
独称“文卿”云。岁甲子，邻弗戒于火，火炽宋氏楼，独岿
然无恙。